title: Komisjoni rakendusmäärus (EL) 2016/2216, 8. detsember 2016, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               9.12.2016

               ET

               Euroopa Liidu Teataja

               L 334/33

         KOMISJONI RAKENDUSMÄÄRUS (EL) 2016/2216,
   8. detsember 2016,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. detsember 2016

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  90,5

                  TN

                  123,9

                  TR

                  111,7

                  ZZ

                  108,7

                  0707 00 05

                  EG

                  191,7

                  MA

                  77,0

                  TR

                  157,1

                  ZZ

                  141,9

                  0709 93 10

                  MA

                  141,2

                  TR

                  156,7

                  ZZ

                  149,0

                  0805 10 20

                  TR

                  70,4

                  UY

                  62,9

                  ZA

                  27,9

                  ZZ

                  53,7

                  0805 20 10

                  MA

                  70,6

                  ZZ

                  70,6

                  0805 20 30 , 0805 20 50 , 0805 20 70 , 0805 20 90

                  IL

                  114,7

                  TR

                  68,2

                  ZZ

                  91,5

                  0805 50 10

                  TR

                  81,7

                  ZZ

                  81,7

                  0808 10 80

                  ZA

                  36,6

                  ZZ

                  36,6

                  0808 30 90

                  CN

                  86,1

                  ZZ

                  86,1

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ“ tähistab „muud päritolu“.


title: Komisjoni rakendusmäärus (EL) 2017/455, 15. märts 2017, milles käsitletakse Lactobacillus fermentum'i (NCIMB 41636), Lactobacillus plantarum'i (NCIMB 41638) ja Lactobacillus rhamnosus'e (NCIMB 41640) preparaadi lubamist koerte söödalisandina (EMPs kohaldatav tekst )

text:
                  16.3.2017

                  ET

                  Euroopa Liidu Teataja

                  L 71/15

            KOMISJONI RAKENDUSMÄÄRUS (EL) 2017/455,
      15. märts 2017,
      milles käsitletakse Lactobacillus fermentum'i (NCIMB 41636), Lactobacillus plantarum'i (NCIMB 41638) ja Lactobacillus rhamnosus'e (NCIMB 41640) preparaadi lubamist koerte söödalisandina
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:

                  (1)

                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                  (2)

                  Kooskõlas määruse (EÜ) nr 1831/2003 artikliga 7 esitati taotlus Lactobacillus fermentum'i (NCIMB 41636), Lactobacillus plantarum'i (NCIMB 41638) ja Lactobacillus rhamnosus'e (NCIMB 41640) preparaadile loa saamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                  (3)

                  Taotluses käsitletakse Lactobacillus fermentum'i (NCIMB 41636), Lactobacillus plantarum'i (NCIMB 41638) ja Lactobacillus rhamnosus'e (NCIMB 41640) preparaadi lubamist koerte söödalisandina ning selle klassifitseerimist söödalisandite kategooriasse „tehnoloogilised lisandid“.

                  (4)

                  Euroopa Toiduohutusamet (edaspidi „toiduohutusamet“) jõudis oma 1. detsembri 2015. aasta arvamuses (2) järeldusele, et Lactobacillus fermentum'i (NCIMB 41636), Lactobacillus plantarum'i (NCIMB 41638) ja Lactobacillus rhamnosus'e (NCIMB 41640) preparaat ei avalda kahjulikku mõju loomade ja inimeste tervisele ega keskkonnale. Samuti järeldas toiduohutusamet, et söödalisandi lisamine pastöriseeritud piimale või kaerapõhisele tootele põhjustab hapestumist, mis soodustab koertele ettenähtud sööda säilimist. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.

                  (5)

                     Lactobacillus fermentum'i (NCIMB 41636), Lactobacillus plantarum'i (NCIMB 41638) ja Lactobacillus rhamnosus'e (NCIMB 41640) preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks vastavalt käesoleva määruse lisas esitatud tingimustele.

                  (6)

                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas kirjeldatud preparaati, mis kuulub söödalisandite kategooriasse „tehnoloogilised lisandid“ ja funktsionaalrühma „säilitusained“, lubatakse kasutada söödalisandina loomasöötades kõnealuses lisas esitatud tingimustel.
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 15. märts 2017

               Komisjoni nimel

               president

            Jean-Claude JUNCKER

         (1)  ELT L 268, 18.10.2003, lk 29.

         (2)  EFSA Journal 2016; 14(1): 4340.

         LISA

                     Söödalisandi identifitseerimisnumber

                     Loa hoidja

                     Söödalisand

                     Koostis, keemiline valem, kirjeldus, analüüsimeetod

                     Loomaliik või -kategooria

                     Vanuse ülempiir

                     Miinimumsisaldus

                     Maksimumsisaldus

                     Muud sätted

                     Loa kehtivusaja lõpp

                     Söödalisandi CFU/söödamaterjali kg

                        Kategooria: tehnoloogilised lisandid. Funktsionaalrühm: säilitusained

                     1a001

                     —

                        Lactobacillus fermentum (NCIMB 41636), Lactobacillus plantarum (NCIMB 41638) ja Lactobacillus rhamnosus (NCIMB 41640)

                        Söödalisandi koostis

                        Lactobacillus fermentum'i (NCIMB 41636), Lactobacillus plantarum'i (NCIMB 41638) ja Lactobacillus rhamnosus'e (NCIMB 41640) preparaat, mille Lactobacilli' sisaldus kokku on vähemalt 1,0 × 108 CFU/g söödalisandis (seejuures iga Lactobacillus't vähemalt 1,0 × 107 CFU/g söödalisandis)

                        Toimeaine kirjeldus

                        Lactobacillus fermentum'i (NCIMB 41636), Lactobacillus plantarum'i (NCIMB 41638) ja Lactobacillus rhamnosus'e (NCIMB 41640) elujõulised rakud

                        Analüüsimeetod
                         (1)

                     Loendamine söödalisandis: pindkülvimeetod MRS-agariga (EN 15787)
                     Tuvastamine: impulssvälja-geelelektroforees (PFGE)

                     Koerad

                     —

                     —

                     —

                                 1.

                                 Söödalisandi ja eelsegu kasutamisjuhistes märgitakse säilitustingimused.

                                 2.

                                 Seda söödalisandit tohib kasutada ainult kaerast saadud toodetes ja pastöriseeritud piimas.

                                 3.

                                 Söödalisandi soovitatav kasutuskogus:

                                             —

                                             6 × 108 CFU/kg kaerast saadud tootes (niiskusesisaldus 90 %);

                                             —

                                             2,7 × 1010 CFU/kg pastöriseeritud piimas.

                                 4.

                                 Söödakäitlejad peavad söödalisandi ja eelsegude kasutajatele kehtestama kasutamise korra ja võtma asjakohased korralduslikud meetmed, et maandada sissehingamisest, nahakaudsest kokkupuutest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte vastuvõetava tasemeni vähendada, kasutatakse söödalisandi ja eelsegude käitlemisel sobivaid isikukaitsevahendeid, sealhulgas nahakaitsevahendeid.

                     5. aprill 2027

            (1)  Analüüsimeetodite üksikasjad on kättesaadavad referentlabori veebisaidil aadressil http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisjoni rakendusmäärus (EL) 2016/1826, 14. oktoober 2016, mis käsitleb toimeaine tritsüklasooli heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta (EMPs kohaldatav tekst)

text:
               15.10.2016

               ET

               Euroopa Liidu Teataja

               L 279/88

         KOMISJONI RAKENDUSMÄÄRUS (EL) 2016/1826,
   14. oktoober 2016,
   mis käsitleb toimeaine tritsüklasooli heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:

               (1)

               Itaalia sai 21. detsembril 2012 ettevõtjalt Dow AgroSciences määruse (EÜ) nr 1107/2009 artikli 7 lõike 1 kohase taotluse toimeaine tritsüklasooli heakskiitmiseks.

               (2)

               Vastavalt kõnealuse määruse artikli 9 lõikele 3 teatas referentliikmesriik 4. veebruaril 2013 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.

               (3)

               Nimetatud toimeaine mõju inimeste ja loomade tervisele ja keskkonnale on hinnatud kooskõlas kõnealuse määruse artikli 11 lõigete 2 ja 3 sätetega taotleja poolt kavandatud kasutusvaldkonna puhul. Referentliikmesriik esitas esialgse hindamisaruande komisjonile ja toiduohutusametile 7. jaanuaril 2014.

               (4)

               Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt kõnealuse määruse artikli 12 lõikele 3 nõudis toiduohutusamet, et taotleja esitaks liikmesriikidele, komisjonile ja toiduohutusametile täiendavat teavet. Referentliikmesriik hindas täiendavat teavet ja esitas toiduohutusametile oma hinnangu ajakohastatud esialgse hindamisaruandena.

               (5)

               Esialgse hindamisaruande on läbi vaadanud liikmesriigid ja toiduohutusamet. Toiduohutusamet esitas komisjonile oma järeldused toimeaine tritsüklasooli riskihindamise kohta (2)18. veebruaril 2015. Toiduohutusamet jõudis järeldusele, et toimeaine genotoksilise ja kantserogeense potentsiaali hindamine ei olnud veenev ning seepärast ei olnud võimalik kehtestada kontrollväärtusi (aktsepteeritav päevadoos (ADI), akuutne standarddoos (ARfD) ja käitaja ainega kokkupuute vastuvõetav tase (AOEL)) inimeste terviseriski hindamisel kasutamiseks. Seega ei olnud võimalik hinnata riske käitajate, töötajate, kõrvaliste isikute, elanike ja tarbijate jaoks. Toiduohutusamet jõudis ka järeldusele, et mürgisuse uuringutes kasutatud katsematerjal ei olnud kavandatava tehniliste omaduste kokkuvõtte seisukohast toimeaine ja selle lisandite suhtes iseloomulik. Lisaks sellele ei olnud teatavate valdkondade riskide hindamist võimalik lõpule viia (sh ei saanud hinnata tritsüklasooli potentsiaali sisesekretsioonisüsteemi kahjustajana ja võimalusi saastada põhjavett kõnealuse toimeaine metaboliitidega, mille toksikoloogiline olulisus on teadmata).

               (6)

               Komisjon palus, et taotleja esitaks oma märkused toiduohutusameti järelduste kohta ning määruse (EÜ) nr 1107/2009 artikli 13 lõike 1 kohaselt esialgse läbivaatamisaruande kohta. Taotleja esitas oma märkused ja neid on põhjalikult kaalutud.

               (7)

               Vaatamata taotleja esitatud väidetele jäid põhjenduses 5 nimetatud probleemid siiski lahendamata.

               (8)

               Seega ei ole vähemalt ühe tritsüklasooli sisaldava taimekaitsevahendi ühe või mitme iseloomuliku kasutusega seoses tõendatud, et kõigi eelduste kohaselt oleksid määruse (EÜ) nr 1107/2009 artiklis 4 sätestatud heakskiitmisnõuded täidetud. Toimeainet tritsüklasooli ei tuleks seega määruse (EÜ) nr 1107/2009 artikli 13 lõike 2 kohaselt heaks kiita.

               (9)

               Käesolev määrus ei piira õigust esitada tritsüklasooli kohta uut taotlust määruse (EÜ) nr 1107/2009 artikli 7 kohaselt.

               (10)

               Alaline taime-, looma-, toidu- ja söödakomitee ei ole eesistuja määratud ajavahemiku jooksul arvamust avaldanud. Peeti vajalikuks rakendusakti olemasolu ning eesistuja esitas apellatsioonikomiteele täiendavaks aruteluks rakendusakti eelnõu. Apellatsioonikomitee ei ole arvamust esitanud,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmata jätmine
   Toimeainet tritsüklasooli ei kiideta heaks.
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. oktoober 2016

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  EFSA Journal 2015;13(2):4032. Kättesaadav internetis aadressil: www.efsa.europa.eu/efsajournal.